ছাত্রফ্রন্টের সেবা আপা, মিঠু ভাইয়ের সাথে আমার সেই সময়ই পরিচয় হয়। তো যেটা বলছিলাম। নৃবিজ্ঞান বিভাগের ক্লাশরুমে ঐ বছরগুলোতে যে নৃবিজ্ঞানের চর্চা হত তার সাথে বাংলাদেশের চলমান সামাজিক, রাজনৈতিক বাস্তবতার কোনও র-ক-ম সম্পর্ক ছিল না। জাহাঙ্গীরনগর বিশ্ববিদ্যালয়ে, অন্তত আমাদের জন্য ৮ই মার্চ পর্ষদ ছিল ক্লাসরুম আর বাংলাদেশের চলমান সামাজিক, রাজনৈতিক বাস্তবতার একটা সেতুবন্ধ। ৮ই মার্চ পর্ষদের মাধ্যমে আমি সামাজিক আন্দোলন আর পড়াশুনার যোগসুত্র খুঁজে পেলাম।আমি বলতে চাই ৮ই মার্চ পর্ষদ কয়েকজন শিক্ষকের রেডিকাল টিচিং (Radical Teaching), লড়াকু পাঠদানের ফসল। আমাদের তৃতীয় বর্ষে, ততদিনে তোমরাও ক্যাম্পাসে চলে এসেছো…